
VORWORT DES HERAl SGEBERS. 



Die abendlandischen gegenstûcke oder nachbildun- 
gen der erz&hlung von Barsisa in den vierzig vezieren 
habe ich in meiner einleitung zu dem roman des sept 
sages (s. xviij. clxx.) aufzufUhren versàumt. Doch 
vergleicht schon Dunlop in der history of fiction (III, 369) 
damit verschiedene legendenartige erzâhlungen au» dem 
franzttsischen mittelalter, welche bei Le Grand d'Aussy 
(V, 64. 179, ausg. von 1S29) ervvàhnt sind. Fortgesetzte 
untersuchungen ttber die erzahlungslitcratur des mittel- 
alters und die gefâlligkeit mitforschender freunde haben 
mir ttber die literatur des siebenmeisterbuchs eine menge 
von berichtigungen und erweiterungen meiner vor vier 
jahren erschienenen abhandlung zugefîlhrt, welche ich 
dem literarhistorischen commentar zu meiner ausgabe 
der Gesta Romanorum eiuzuverleiben gedenke. Zu 
diesem abgesonderten nachtrag ttber eine einzelue er- 
zâhlung bestimmt mich die freude ttber die auffindung 

des die zwei fabliaux enthaltenden maniiscripts in 
Neuenburg and die gûte des herrn professors G. A. 
Matile, womit er mir seine von diesen zwei stûckeu 
genommene abschrift ûberlassen mochte. Dieser copie 
folgt der gegenwàrtige abdruck mOglichst genau, und 
ich wagte auch, wo ich einer ânderung der lesart 
sicher sein zu dttrfen glaubte, keine besserung, ohne 
dass ich, was manchfach umsonst versucht wurde, zur 
eigenen ansicht des codex gelangt wàre, welche, wie 
ich nicht zweifle, allerdings manchfache berichtigungeu 
mOglich machen wttrde. Den inhalt des mànuscripts 
im ganzen bilden 54 meist legendenartige geschichten, 
welche herr Matile in der revue suisse (1839, II, 248) 
aufzàhlt: die siebente ist dort abgedruckt 4 dun jardinier 
qui donnait la moitié de son gain pour dieu lequel sa 
femme fit retraire', die zweite und siebenundzwanzigste 
gebe ich hier. Eine baldige ausgabe der meisteu dieser 
stûcke wo nicht der ganzen handschrift wàre sehr zu 
wttnschen. 

Tabingen, 27 merz 1840. 

DUN HERM1TE 

QUI AVOIT UNE SARRAZDIE PAR LENHORTEMENT DE LENEM1 



De la frainchise se desmet 
Qui en serviture se met 
A bon droit se doit cils douloir 
Qui sarvit par son vouloir 
Quant Jhesucrist resuscita 
w De saryaige il nous geta 
De rechief nous aservissons 
Quant au dyable obéissons 
Obeyssons yoire comment 
Je yous dira legierement 
Cils qui en pechies se norit 
Au maufez sout et obeist 
Et en sa baillie se met 
Par le service ou il se met 
Qui dessert la har pour lui pandre 
Bien peut en guierdon estandre 

Et qui atant sen partirait 
A pou de perde sen irait 
Tout est tourne aguster pire 
Chascun de jour en jour empire 
' luit ce sont au monde donne 
Et tant se sont habendonne 
Quils nont cure par leur paresse 
Ne de pidie ne de largesse 
Et les chietis quil sont 
Mireur du monde se font 
Tant que dieu et pouvres se plaingnent 
Pour ce que nous et eux maingnent 
Pour les maulx exemples quil .monstrent 
Quant en avance se mettent 
Davide qui dit me remembre 
Qua celui deulent tous les memcres 
Qui a le chief fraille et mauvais 
Chascus membre porte son faix 
Nous sommes membres et il sont chief 
Deulx summes tuit malade et grief 
Pour le chief que malade avons 
Ainsic de leur mal nous sentonsc 
On souloit barbe dour blafmer 
Aver et convpiteux clamer 
Mais or ont tuit barbe dorée 
Lour et largent a revaunee 
Pou a de ceulx a dire voir 
Qui bien despendient leur avoir 

Les fouis qui les largesse font 
Se demonstrent bien ou il sont 
A dieu et au monde mesprent 
Qui de mauvaix exemple prent 
Et leur fait avoir en mémoire 
Nest pas chouse très bien noitoire 
Si que des mauvais nous partons 
Qua leur mavistie ne patons 
Au loing safole et se destrut 

- Qui foie conipaignie suit 
Avec les bons aler devons 
Si comme en chatonnet trouvons 
Cy après un compte a emprix 
Dun hermite qui fut jadis 
En egypte qui par vertus 
La grâce dame dieu conquist 
Jay soit ce que de hors se mit 
Et en maschance se remit 
En hermitage honnestement 
Ot demoures moult longeument 
Frères ot en sa compaignie 
Bonne gent et de sainte vie 

L Ensamble chascus jour estoient 
Et de parler se confortoient 
Au prodomme . moult ennuoit 
Quant en paler son temps usoit 
Cils pensa quil sen partiroit 
Et long dileuques sen iroit 

En tel lieu se vouldroit loigier 
Quil ne ly peut annoeir 
Car laise de parle doubta 
Tout erramment sorre apresta 
A tous les frères congie prist 
Et puis a la voie se mit 
De jour en jour tant esploita 
Qua une plaice saresta 
Près dun boix vers une fontainne 
La terre y fut et belle et sainne 
Mais entre sarrazins estoit 
I tant de meschief y avoit 
Ly prodons illuc se loiga 
Sa chappe mie nengaiga 
Pour les bons morciaul dévorer 
Ains mit sentente aoreir 
Et en requeire Jhesucrist 
Que de samour dont li fist 
Âsses se vesquit a grant poinne 
Des racines et des fontainnes 
Ghascus jour illucques venoit 
Sarrazine qui pourtoit 
De la fontainne a leur mangier 
Quant elles en avoient mestier 
Et leur draps souvent y lavoient 
Ânsic acoustumes lavoient 
Et une belle garce meschine 
Denviron .xv. ans sarrazine 

Souvent toute seule y venoit 

Ce quil ot besoing enpourtoit 

Et il youluntier lesgarda 

Et par maintes fois se tarda 

De prier quant il la veoit 

Àinsic malfcs le decevoit 

Que hors de son bien le meist 

Pour acur pechie quil feist 

Tant y fu et tant y musa 

Et par le muser lavisa 

Et que de son bien N se desmist 

— Et en! la folie se mist 
Quant celle sarrazine ama 

- En tel lieu perverse se mua 
Ou nia frut colier ne peust 
Pour labour que faire sceust 
En la folie se lia 

Tant que dieu tout en oblia 

Onques de lui ne li souvint 

Et tant cun jour pour foui se tint 

Et dist las quest ce que jai fait 

Que le bien quay fait a deffait 

Et mix a mal par ma folie 

Suis je vis oy je ne suis mie 

Est ce songe ou ce cest folie 

Qui quiert ma mort et mon dommaige 

Pour ma malvistie et foulaige 

Et quiert ma honte et ma pesance 

Que cy me vuils mettre en balance 
Et par une femme sens loy 
Ou y na créance ne foy 
Quant pour tel folie trayner 
Yuils marne en enfer dampner 
Musar suis je ne feray riens 
En pais seray si feray bien 
Celle vient cy les yeulx clovai 
Si que veoir ne la pourrai 
Je nai mestier de celle foie 
Cest malfes qui einsi mafole 
Qui a pechies me veut atraire 
Pour marne a sa volunte traire 
Âinsic cest blâmes et reprix 
Et hors de son vouloir cest mix 
La sarrazîne a landemain 
Vint a la fonteinne bien matin 
Sy se fu lavée et peinie 
Et entre les .ij. euls guignie 
Oncques ni ot lassies pelet 
En son chef ot un chapelet 
De florettes et de fenoilles 
La garcette ot riant loil 
Et fut brunette et assemee 
Ly hermite qui lot amee 
Quant il la vit si tressua 
Et cuers et coulours li mua 
Les yeux clout et si les ovrit 

Si se tourna et si courrit 
Puis sassit et puis se leva 
Et dit quant que veuls assuva 
Estu hors du sens neny voir 
Ains ai bien o moy mon savoir 
Quant de tel femme ai fait ma mie 
Ce nest pas trop grant vilenie 
Jay pour ce ni ert ma vie perdue 
Puis que ma chars est emehue 
A faire chouse naturel 
Faire le veul y nia el 
Qui faudroit a tel créature 
Bien li devroit faudre nature 
Apres lee maintenant yray 
Et ma volunte ly diray 
Ainsit le foui se bestourna 
Apres la femme sentourna 
Mais onques ne li oza dire 
Sa volunte ne son martire 
Et si laloit de près singnant 
Dores en aultres sospirant 
Pour ce que sy près la singoit 
„ Et sens paler la conveoit 
Tant plus lesgarde plus li fist 
Et plus a la chalour se mit 
Tant que celle en la ville vient 
Et cils qui sa folie tient 
Per aventure se pensa 

Sy corne amor son corps tensa 
Qua son prevoire parleroit 
Et a femme la requerrait 
Si com pensa et il le fit 
Quau prevoire son penser dist 
Et cil ly dist que bien lauroît 
Se son talent faire vouloit 
Tout adez respit demanda 
Ly hermite ly otroya 
Jusques demain matin sen plus 
Puis sen ala a son reclus 
Et corne amoureux sesoioit 
Du bon respont quil li ot dit 
Du dyable respons avoit 
Cils sarrazins quant il vouloienl 
Aucune chouse par çointrer 
Tous jour les poient trover 
Es ymaiges que il oroient 
Et bien qui de ceus cuidoient 
Mes que cil son dieu renoiast 
Et sa mere et son baptisme 
Et a laver se fist de crisme 
Qui a la foy dieu le lia 
Et encor une chouse y a 
Que cils sarrazin devindra 
v Et ama loy te tandre 
Et cil sen fait a li donnes 
Que jai ne lui ni attendes 

Ce vous commant et ce vous dy 
Ly prestes tantost san pertit 
Que li respons ly fu donnes 
Lermite qui fut forcenés 
Et cun maufez tient en sa main 
Vient au prevoire landemain 
Ce li demande quil ot fait 
Et li prestre a pou de plait 
Ly dit que trouves il avoit 
Et que faire ne le vouloit 
La feme arriers sens contredit 
Et cils qui moult ama li dit 
Et que de faire fu tendriers 
Dit quil le fera voluntier 
Et de cuer sens deleement 
Quant il ot ce dit errament 
Un colons blans ors li voula 
De la bouche et il sadola 
Quant le blan colon ot veu 
En frémissant a dit heu 
Quest a que jai dit maintenant 
Sentourna dilec erramment 
Tant com pies le poirent pourter 
Forment se prit a gamenter 
Las doulans quest ce que jai fait 
Qui amendera se fourfait 
Je ne sai se mort ne lamende 
Quels guierdous en puis attendre 

Las despit las honis sen foy 
Dire puis que je nay mais foy 
Quant de ma loy suis desvestus 
Et de la leur me suis vestus 
Si est drois que terre mefonde 
De dieu heise despit du monde 
Par droit me doit bien dieu haïr 
Quant tel plait osay envair 
Que renoya dieu et sa mere 
Suis je hons neny mais chivrere 
Et suis je reclux ne hermite 
Neny mais leires ypocrites 
Ypocrites suis je tournes 
Daprovance y a asses 
Quant je dy ce quest ma folie 
Encor suis pix que ne le die 
Par quoi li coulons senvola 
Et de mon corps se déporta 
Et pour ce qua perdu mérite 
Tenir me doit len pour hermite 
Fy de mon cuer et fi de marne 
Quant josa renoier la gemme 
Et lameraude et la clarté 
De doulceur et dumilite 
Ly lix et la rosa merine 
La rose fresche sens espine 
La vierge que pourta la flour 
En cui saym et cui douceur 

Ly saint fil dieu se reposa 
Et mes eues fu tel quil osa 
Sy haute dame renoieir 
Per ly me cuida apuier 
A son fil de ma vilenie 
Du tout est ma machanion perie 
Quant je mon amy a perdu 
Tant a fait tant a attendu 
Qua mon vouloir ne sera mie 
Puis que jai tant hay ma vie 
Quant jay perdu dieu sens mercy 
Et envers lui a tant menti 
Ha dieux qui ta mort perdounez 
Qui a ces apôtres donnez 
Gonsoil et confort tant quil orent 
Et tant que tous lingaiges sorent 
Tout saint esperit et ta grâce 
Sy comm cest voirs si effaice 
Hui sire dieux par ta pitié 
Le rain de ma grant mavistie 
Qui en mon cuer est embatue 
Pour quoy ma char est si batue 
Qui de joye nauray mais point 
Tant come je soi en tel point 
Quant saint peire te renoia 
Biaul sire dieu, point te greva 
Ce la langue dit la folie 
Le cuer ne si acourda mie 

Zwei Fabliaux. 2 

Mais je les doulans et mendis 
Que de cuer et de bouche dis 
Les mavais mot la gloutenie 
Dont malasse dame est honie 
Et le corps en terre exilies 
Biauls dieu se ta très grand pidie 
Ce ta large miséricorde 
Et ta grant doulceur ne macorde 
Has dieux que tous biens machines 
Qui pour ce qui homme trouvas 
Et humilité feis 
Tant que de la vierge nasquis 
Pour nous traire de orphantes 
Ou Adam nous avoit gities 
Par latisement du mauffes 
Quant fut de paradix gities 
Sy come fu vois et je le croy 
Sy aies tu mercy de moy 
Biauls sire dieu par ta puissance 
Que je ne chee en desperance 
Quar je suis doulans de mon fait 
Ainsic com jay ver toy méfiait 
Se jay mes prix je me repens 
Mon cuer en ta mercy je rend 
De langue et de cuer mercy te cry 
Or entens dou dieu a mon cry 
Du mal fait amender prend gaige 
Marne et mon corps met en ostaige 

Car saichies je lamenderay 
Tous les jours mais que je vivrai 
Ainsic saima son deul menant 
Et de son pechies repentent 
Tant que de par dieu bon cuer prist 
Comme bons pescherres et dist 
Ce jay mal fait plus nel feray 
Le mal darriere moy metteray 
Que marne ne soit mehaignîee 
Et dens le fu denfer baigniee 
Ly maufes cest joes de moy 
Mais par la foy que je dieu doy 
Per confession tant feray 
Que au dessus de lui seray 
Sy que plus ne me gabera 
Tout ainsic mon affaire ira 
A dieu vuils faire acourdement 
Pour mettre marne a sauvement 
Et a mes frères aleir me vuils 
Moult me repens et moult me deul 
Quant les laissa pour say venir 
Mais bel men peux a repentier 
Ce que jay fait ne puis deffaire 
Maintenant se mist au repaire 
De bien errer moult se haiste 
Par ses journes tant ala 
Que a ses frères sen revint 
La coue entre ses james mist 

2 • 

Sy comme ly mastin afoles 

Moult fuit prix moult fuit adoles 

Mais tout ades saseura 

Et de son pechier se clama 

Car du pechie confesce fit 

Et le cuer ot forment consist 

Et plain de bon repentement 

Et de bien faire grant talent 

Du pechies pénitence prist 

Sy que tout son cuer en deffit 

Faux est qui a femme ce prent 

Yci confession lescent 

Et pour .iij. chouses ce destruire 

Par langue par cuer et par oevre 

Et cils qui ne cest si la praingne 

Quen confession ne mespraingne 

Moult out cils grant contricion 

Et ot toute sentencion 

En bien dire et en bien ovreir 

Tant que marci poist trouver 

En soy tous les biens aduna 

Moult se hari moult sageuna 

De bon cuer et de bon talent 

Onques paresseus ne fut lens 

Tant fit sa vie permua 

La roffe don se denua 

Et quil fuit de son pechies quites 

Mais tousjours fuit doulans et tristres 

Et out deul. cuer et esperdut 
Par le coulon quil ot perdu 
Tant quun miracle ly avint 
Sy comme dieu de lui souvint 
Quil out veu sa repentance 
Ains quil hesist sa penitance 
Parfaite bien trois jours devant 
Sy vit venir le coulon blant 
Et tuit ly frères laparceurent 
Mais loisials mie ne cognurent 
Conque mais tel veu navoient 
Pour ce vouluntier la gardoient 
Ly colon tantost sen ala 
Et landemain si repaira 
Et cy et lay aloit voulant 
Et dessus les frères joiant 
Ly prodons qui le cognut bien 
Ne fit onques semblant de rien 
Mais ades sumilia 
Ver Jhesucrist et ly pria 
Per say doucour et per son nom 
Quil li renvoiat son coulon 
Ce sa volunte y estoit 
Quaultrement avoir non vouloit 
Ly coulons au tier jour revint 
Ver le prodomme son vol tint 
De dens la bouche sen al et 
Et sen ala a son recept 

Pour ce quil la trouva sens taiche 

Il fit mension en sa caige 

Tant com ly prodons fuit en vie 

Pour ce quil ne se mua mie 

De son bien fait ains se maintint 

Et a pénitence se tint 

Tant quen la fin dieu len mena 

Qui son paradix ly donnast 

Par ce conte poez savoir 

Vous qui mercy voulez avoir 

Qui bien net cil same et sa vie 

Qui trop sabandoune a folie 

Souvent mue et change son estre 

Cil que de son cuer fait son mastre 

Ce de grant bien nest espiriez 

Tost sen est ly colons voules 

Hors de sa bouche et puis revint 

Quant a bien faire se revient 

En soy a le saint esperit 

Que tel colons ha et noirit 

Chouse qui tient dieu nen a cure 

De vilenie ne dordure 

Ains se veult nettement gardeir 

Sy se doivent contregarder 

Qui de son saint lieu saiche et oste 

Et li maufez reçoit a hoste 

Bien quier son dommage et sa mort 

Qui a tel maistre met samour 

Cest ly foulx qui se fait confes 

Et bien se repent apies 

Si comme henemy le bastorne 

À son pechie vint et retorne 

Sy comme ly ma s tin qui rent 

La viende puix la reprent 

Ainsit cil socist et affole 

Quant li coulon de lui senvole 

Si que cils remest au desoubs 

Pour ce dy a ung et a tous 

Qui au recullir bien le gast 

Et qui ne la ly le pourchat 

Quar sens le bien poes savoir 

Ne poez paradix avoir 

Et dieux que tous biens volt se veule 

Que par le colon nous absoille 

QUE LA FEMME YOULOIT TEMPTER 

Qui talent a de aprendre 
Loroilles et cuer doit tendre 
A cellui qui le bien ly dist 
Pour entendre ce con li dist 
Qui le bien oit et non retient 
Celui resanble qui sen vient 
Moirant de soif de la fontengne 
Une gens sont qui mete peine 
À suigre ses processions 
Et voluntiers vont es perdons 
Mais de leur preu petit y font 
Ly biens en eulx périt et font 
Car dune oiroille le bien oient 
Et par lautre si len envoient 
Ainsic saffollent et mehaingnent 
Plux y perdent quil ni gaignent 
Quant li biens par eulx passe et vait 

Si que froit ne chaut ne leur fait 

Bien monstrent* que goûte ne voient 

Quant si apertëment desvoient 

Ly hermite que dieu doutèrent 

Tant comme il le monde hantèrent 

Pour ce lamour de dieu conquistrent 

Que tous leur membres enclin mistrent 

En aprandre et en retenier 

Les biens quil devrent détenir 

Saulf furent par leur demoirance 

Quil firent en perceverance 

À ceux devons voier et tendre 

Qui deulx puissiens exemple prendre 

Sachies qui exemple y prendra 

Qui bien et honnour len vendra 

Dun aultre prodomme vous cont 

Si comme lestoire lespont 

Qui est en grant autorite 

Pour ce quelle est de vente 

Cils prodoms fu de sainte vie 

Tous ces penser tout sa vie 

Fuit en Jhesucrist hounorer 

Et es poins de la loy garder 

Qui commendee lui estoit 

Dautre penser cure navoit 

Sa cialle si fu en un boix 

Les un chastel de grant nobloix 

Cils du chastel moult lenvoierent 

Qui a prodomme le cuiderent 
Cuidance segnifie espoir 
Par droit le devioient savoir 
Quaus bonnes oevres quil ovroit 
La bonté de lui esprouvoit 
Une acaince en tour soy ferma 
De dens lacaince la bouta 
Ce dont il soustenoit son corps 
Pour ce qualer ne vouloit fors 
Sa soutenance laschement 
En resoYoit tout seinglement 
Du sourplux quil ly remanoit 
Aux povres dieu sen aquitoit 
Bourse nen faisoit ne mengoie 
Car lescripture le desloe 
Qui aux rentiers ordonne et dist 
Du patrimoine Jhesucrist 
Qui pechie fait qui en retient 
Fors son ytant com en convient 
Et quil sen puisse gouverner 
Et lautre doit pour dieu donner 
Et cils qui aultrement le fait 
En juise denfer se met 
Ly proudons mena vie obscure 
Pour faire same clere et pure 
De toute vilenie nez 
Plains de bon dis et de bons fais 
A tesmoing de dieu et du monde 

Vesquit tant que same fu monde 

A la fin quant il trespassa 

Mais ly dyables sapensa 

Qui son barat riens ne prisoit 

Se sa grant bonté ne piroit 

Gomme tels qui les bons agaite 

Et a son pooir les abace 

Moult le tint court moult le tempta 

Souvent lesprit et esgaita 

A lui mal faire mist grant poine 

Mais la poine fu foie et vaine 

Qui et cils si bien se combati 

Qui lenemy vaincus rendi 

Et ensuis de lui le chassa 

Car si bien garni le trouva 

De foy de droit et dabstinence 

Et plain de bonne repentence - 

Que tuit ly henemy denfer 

Ne ly meffeissient dun fer 

Nonc pourquant tant sus ly corrut 

Qui bien pou quil non decut 

Ca un chastel qui près estoit 

Vailles bien juqua dix avoit 

En un jardin ou il bevoient 

Une femme avec eulx avoient 

Et folle et garce et villotiere 

Moult lavoient avec eulx chiere 

Pour ce quelle les desdoisit 

Chacun deulx son vouloir disoit 

Sy comme gens en compaignie 

Tant quil parlèrent de la vie 

A cel hermite et de ces fais 

Qui prodommes estoit et parfait 

Aprouves en toute abstinence 

Et que ce il moroit en ce 

En paradix seroit ses lix 

Et la auroit tous ses delix 

Pour les biens du ciel quil queroit 

Et les biens friens esthivoit 

En veillier en morir de fain 

En gésir sus un pou destrain 

Et en foir le foui vouloir 

Du corps que lame fait douloir 

Avoit si sa cure atournee 

Qui pour riens ne fust destornee 

A sa vie tuit sacourderent 

Et tuit ensemble la loerent 

Mais la quinte roië du char 

La maie garce en out eschar 

Et moult les blgsma et despit 

Et moult vilenies en dit 

Sens ce que nuls mal ni savoit 

Mais la musarde le beoit 

Pour acomplir son foui vouloir 

Et pour les aultres décevoir 

Ou elle pechoit durement 

Par son mal acoustunement 
Femme qui plux convoite et veut 
Son talent dont elle se deult 
Quil ni fait son prem sens douloir 
Doit bien comparer son vouloir 
Quant ce vouloir en ce la tient 
Quelle aime ce dont mal li vient 
Àinsic celle fust astaichiee 
Et de mal parler affichie 
De gloutenie et de luxure 
Et pour ce navoit elle cure 
Doyr nuls biens ne ne queroit 
Bien dire ne oir ne vouloit 
Car malfax lavoit amusée 
Qui a ce lavoit àusee 
Tant quains vailes fermables fit 
Et sa fiance en gaige mit 
Qui tant par son barait feroit 
Qui li prodons a lui gieroit 
Sy quapertement le verroient 
Et lypocrisie sauroient 
Àins landemain prime sounee 
Ainsic fut la chouse affermée 
Celle dilec sentourna 
Plux a bel que pou satourna 
Pour plux tost hônir et esprendre 
Celui qui es las vouloit prendre 
Comme femme lassa et chastive 

Nost plux de demie liue 

Jusqua lermitage au proudons 

Celle vint tout droit au premier somme 

Ver lui se trait le petit pas 

Bien vit quil ne dormoit pas 

Quel lentendit versillant 

Et sa lanterne vit ardant 

En hault se prist a dementer 

Et Jhesucrist a regracier 

Ha dieux que pourra devenir 

Envie me convendra morir 

Ou beste me dévorera 

Ou fraudure macorera 

Biaulx sire dieu consoillies moy 

Qui moult me deul et moult mesmoy 

Et se votre consoil me faut 

Mes démentes rien ne my vault 

Ly prodons la voix entendi 

Pitié en ost plus natendi 

A lui vint si le defferma 

Et a la femme demenda 

Qui estes vous que sy plores 

Pour quel chouse vous démentes 

Quels veus vous amena ycy 

Biauls sire chiers pour dieu mercy 

A tel chastel aler vouloîe 

Mais de laler trop me douloie 

Sy quen avant aler ne poy 

Or est si tari que je ne voy 
Comme je puisse avant aler 
Ne ou je me puisse osteler 
Se je seux plus couvert avoie 
Milleur lit ne demanderoie 
Car je se bien se je gis fors 
Ne remandra lame en mon corps 
A ce que je suis paoureuse 
Sy vous prie pour la gloriouse 
Que vous humais me habergeis 
Et en aucun lieu me mettes 
Sy que fors de mon sens nisse* 
Et que je par vous ne périsse 
Que dieu mal gray vous en sauroit 
Et marne vous demenderoit 
Ly prodons qui pechies douta 
De dens sa sainte la mena 
De soubs un appantis la mit 
Un lit de pou de foin ly fit 
A tant illec la lassa 
De dens sa cialle sen entra 
Son huis ferma quant ferme lot 
Pour versiller sasist tantost 
Quant celle se vit enfermée 
Sa complainte a rennuvellee 
Moult reclama sainte Marie 
Douce dame gardes ma vie 
Biaulx sire dieu a vous me ren 

Confesse quar moult me repens 
De tous les pechies que je ay 
Car je sais bien quennuit moirait 
Moiray de ce ne dout je mie 
Car je soûle sens compaignie 
Ne pourrai je pas trop durer 
Quant cils la oye demanter 
Merveilla soy sus se leva 
Luis ovri si ly demenda 
Femme pour quoy ne vous dormes 
Nulle riens ycy ne doutes 
Par tens sera jour ly pourrois 
Aler quel part que vous vourois 
Acoisie vous se vos dormes 
Biaulx sire respont ly malfcs 
Pour tout le monde ni demoiroie 
Se je compaignie navoie 
De gens morte suis effraee 
Qui me viennent en ma pensée 
Sy que reposer ne me puis 
Quant cy illec soûle me trais 
Sy vous prie je pour dieu le pere 
Qui ot en la croix de sa mère 
Pitier que vous de moy laies 
Si quavec vous me habergies 
Cil qui ot cherite en soy 
Li dist amie je lotroy 
Venes avant mais bien vous dy 

Que vous ni aurez ne que cy 
Si aura votre compaignie 
En oui la moie aura se fie 
Àsses plus seure en seray 
Quant de coste moy vous veiray 
Cils qui a nul mal ny pensoit 
Dedens sa cialle lenmenoit 
Pour lire son psaultier sasist 
Sa lenterne de les lui mist 
Et celle sassist de les lui 
Qui aloit querant son henemy 
Moult le commensa a loer 
Sire moult vous poes amer 
De grant courtoisie estes plains 
Ce neust pas fait un villains 
Que ici habergier maves 
Et non pourquant pas ne saves 
Que je suis ne de quel lignaige 
Estraite suis de haut paraige 
Sy estes vous sy comme je croy 
A vostre esta le voy 
Biaulx bras aves et belles mains 
Mais se est encores du moins 
Que la chiere aves sy formée 
Concques plus belle ne fu née 
Ce se ne fust que trop vellier 
Trop jeûner et pou mangier 
Cuides vous dieu servir tout temps 

. Zwei Fabliaux. 3 

Neni ne seroit pas sens 
Tuit cils ne seront pas dempnes 
Qui au sicle se sont donnes 
Ne tuit cils ne seront pas monde 
Qui pour pechies fuie le monde 
Tost est le biens a mal tournes 
Et le malx est en bien muex 
A la fin quant nous nous moîrons 
Tout a temps nous repentirons 
Chascun doit faire son vouloir 
Tant com du faire en a pooir 
Àdonc a parle ly hermites 
Qui de dieu atant les mérites 
Des biens quil a fait en sa vie 
Et dist a celle qui lespie 
Belle amie quant vous moires 
Saves vous quel fin vous feires 
Vous ne pourrons espoir parler 
Lors vous convenra a trouver 
Bien et mal que vous fait aures 
Et en ce jugie serois 
Dame dieu rent gaiaing ou perte 
À chacun selons sa desserte 
Pour ce devons estre garnis 
Qua le fin ne soies honis 
Et que habergies ne soions 
En infer avec les gloutons 
Longuement ainsic disputèrent 

Tant que la chouse ad ce menèrent 

Que ly proudons moult eschaufa 

Et celle les pies ly grata 

Des pies ses mains es a genous mist 

Ly prodons plus a plus esprit 

Celle moult bien sen aperçut 

A ce quil soffrit le cognut 

Ny avoit que de la sembler 

Quant il se prist a pourpenser 

Helas fait il que vuil je faire 

Qui a deme dieu vuils meffaire 

Pour cy faire ma lescherie 

Se dieu plait je non feray mie 

Ha dieu je me suis je esprouves 

Trante ans et plus et sa garder 

Quen folie ne mesprix 

Sy perdray ce que jay conquis 

Pour mon foui vouloir acomplir 

Je ameroie mielx morir 

Que dame dieu fust coiroscies 

Par mon fait et dyables lies 

Quant quil pensât celle gratoit 

Qui en la chaleur lembatoit 

Gomme il vil quil fu si esprix 

Ca pou quil ne se rendoit pris 

Pour desvouloir ce quil li fit 

Sa main en sa lanterne mit 

Ou fu ardent qui ens estoit 

3* 

Pour le mal quoblier voloit 
Si li tint tant que bien en art 
Aincois que il la remuât 
La char de tous les quatre dois 
Moult fu angoissous et destrois 
Le feu des dois si le lia 
Que celui des rains oblia 
Quant celle vit ce quil ot fait 
Et quainsic de lui se retrait 
Bien vit que a ly ot fally 
Et mort subite lassali 
Qui tantost morte la rua 
Sy comme dieu ly envoia 
Qui le prodomme veult vangier 
De lanemy et dencombrier 
Que la musarde vouloit faire 
Pour le proudomme a mal atraire 
Ly proudons ses matines dit 
Qui cuidoit que celle dormist 
Qui a mort le vouloit livrer 
Et de la gloire dieu sevrer 
Et en lescherie lier 
Pour son pechies glorifier 
A landemain matin levèrent 
Cils qui a celle se gaigerent 
Qui larmite engiginier devoit 
A lermitage vindrent droit 
Lusset de cialle brisèrent 

Sy que leans a force entrairent 

Tout ensamble en une roite 

Tuit distrent a une huee 

Lerres dieu laves tuee 

Tant laves henuit degitie 

Que mise laves fors de vie 

Certes vils homs en serois 

Que jay par aultre ne yrois 

Signour fait il pour dieu mercy 

Je vous acreante et affy 

Que je onques ne ly fis 

Ne honte nulles nulles ne li quis 

Jay pour ytant ne seres quites 

Sire desleauls ypocrites 

Font cils qui sont de présent afaire 

Votre guille est aperceue 

Sy est drois quelle soit sceue 

Tantost au chastel envoierent 

Et a la justice mandèrent 

Le fait sy corn lorent trouve 

Maintenant y sont assamble 

Yillains desloyals plus de mil 

Pour lermite mettre a exil 

Qui villainement fu menés 

Batus empains et deffoules 

Tant qua mort le firent jugier 

Ne li ost escondit mestier 

Devant tous a terre se mist 

A genoul et de cuer requist 

Jhesucrist quil ly envoiast 

Tel consoil dont same sauvast 

Quant illec morir devoit 

La mort en bon grey recivoit 

Sens ce quil ne lout desservie 

Dame dieu qui ama sa vie 

Et qui entendi sa prière 

A la morte rendit arrière 

Lame ou corps et sus se leva 

Et a haute voix sescria 

Ou est ou est li sains hermite 

Qui de lamour dieu nest pas quite 

Menés my et len ly mena 

Devant lui se crucifia 

Mercy li requist en plorant 

Cils li pardonna maintenant 

Et celle devant tous retrait 

Et reconte ce quel ot fait 

Comment pour dieu la haberga 

Et comme de lui sacointa 

Comment elle le vout décevoir 

Comment il fit sa main ardoir 

Pour oblier la lescherie 

De la char quil ne vouloit mie 

Comment mort subite la prit 

Qui a dempnacion la mit 

Je estoie fait elle prise 

Et en infer ravie et mise 
Et jugie comme dempnee 
Et a la mort denfer menée 
Se dieu neust de moy mercy 
Par cest sains homme qui et cy 
Jamais ne fusse retournée 
Denfer ou jestoie enserrée 
Quant cils les miracles cognurent 
Tantost leur pechies apersurent 
Au saint homme tuit a un çxy 
t A genoul criant mercy 

Cil bonnement leur perdonna 
Chascun comme saint lounora 
Sy que par tout la contrée 
Corrut de lui la renommée 
Illuec fu tant comme a dieu sist 
Et que a bonne fin le prist 
Et la folle femme amenda 
Sa vie et a dieu sacourda 
Car en religion se mist 
Sy que amie dieu se fit 
En abstinense en grant vertus 
Ly hermite en fit estus 
Sy se horda si se conoi 
Que dieu sa porte ly ovri 
A sa fin quant il desvia 
Le gen prist que il envia 

